 **––––––––––––––––––––––––––––––––––––––––––––––––––––––––––––––––––––**

##### PREŠOVSKÁ UNIVERZITA V PREŠOVE

FAKULTA MANAŽMENTU

Konštantínova ul. 16, 080 01 P r e š o v

**Opatrenie dekana č. 1/2018 v oblasti výskumu**

**pre úhradu uverejňovania článkov v časopisoch a konferenčných poplatkov zo štátnej dotácie pridelenej Fakulte manažmentu vedeckými grantovými agentúrami.**

V zmysle §75 zákona č. 131/2002 Z.z. o vysokých školách v znení neskorších predpisov, medzi zákonné pracovné povinnosti vysokoškolských učiteľov patrí zúčastňovanie sa na výskumnej, vývojovej činnosti fakulty.

V súvislosti s preplácaním publikačných výstupov, na základe Zákon č.431/2002 o účtovníctve a Zákon č. 523/2004 o rozpočtových pravidlách, ako aj na základe správy o výsledku finančnej kontroly vykonanej MŠ VVaŠ SR, doručenej 3. októbra 2018, stanovujem pre pedagógov a doktorandov Fakulty manažmentu na PU tieto povinnosti, ak žiadajú FM o preplatenie:

1. Preplatiť z verejných zdrojov je možné iba platný riadny **daňový doklad FAKTÚRA** (nie napríklad zálohovú faktúru) podľa zákona o rozpočtových pravidlách c.523/2004 Z. z.§19, kde sú zrozumiteľné informácie o dodávateľovi ako fakturačné údaje, názov organizácie, adresa, IČO, príp. iné číslo registratúry zodpovedajúcej v danej krajine.
2. V prípade požiadavky na preplatenie publikovania článku v časopise musia byť do predloženia faktúry na preplatenie splnené nasledujúce podmienky:
3. Musí ísť o vedecký časopis.
4. Článok po kladnom posúdení recenzentmi musí byť písomne akceptovaný daným časopisom pre jeho odpublikovanie.
5. Ak má byť uverejnenie článku v časopise preplatené z financií z grantu z niektorej grantovej agentúry, musí daný článok preukázateľne plniť ktorékoľvek konkrétne vedecké ciele spomedzi vedeckých cieľov stanovených v danom grante, musí obsahovať riešenú problematiku orientovanú na obsah daného grantu.

(Uvedené atribúty boli aj jednou z hlavných podmienok schvaľovania grantu a pridelenia štátnej dotácie Fakulte manažmentu na riešenie grantu. Pracovnou povinnosťou riešiteľov je vedecké ciele grantu plniť a iba vo vzťahu k nim môžu byť článok vynakladané financie zo štátnej dotácie pridelenej Fakulte manažmentu na riešenie grantu).

1. K predmetu fakturácie za publikovanie článku časopise (musí ísť o vo vedecký časopis) je povinný zamestnanec doložiť:
2. Kompletný článok, ktorý bol poslaný na publikovanie v danom časopise, ak bol tento článok po kladnom posúdení recenzentmi akceptovaný daným časopisom pre publikovanie a je v jeho systéme.
3. List od dodávateľa (časopisu) o akceptácii článku, ktorý je predložený.
4. Názov grantového projektu, názov agentúry, číslo vedeckého grantu, z ktorého sa majú poskytnúť financie
5. Čestné prehlásenie všetkých autorov článku podľa prílohy.
6. V prípade účasti na vedeckej konferencii, na ktorej je predložený 1 alebo viac článkov, v prípade, že tieto taktiež spĺňajú analogicky kritérium 2 c), je možné preplatiť každému autorovi, ktorý je zamestnancom Fakulty manažmentu, vložné na danú konferenciu iba raz. Povinnosťou účastníkov konferencie je publikovať v zborníku z konferencie minimálne 1 článok.
7. Podmienkou možného preplatenia publikovania článku z dotačných financií (vrátane štátnej dotácie na vedecké granty z agentúr ) je doloženie materiálov uvedených v bodoch 3 a), 3b), 3c) žiadajúcimi autormi minimálne 3 dni pred požadovanou úhradou na sekretariát dekana p. Ľudmile Palkovej, ktorá bude materiály priebežne predkladať dekanom zriadenej pracovnej skupine.

Opatrenie dekana č. 1/2018 nadobúda účinnosť dňa 10.10.2018.

V Prešove 10.10.2018 prof. Ing. Róbert Štefko, Ph.D.

 dekan

Príloha:

**Čestné prehlásenie**

Dolepodpísaný..............................................................................................

osobné číslo...........................zaradený na katedre.......................................

vyhlasujem, že: uhradené finančné prostriedky sú v súlade z legislatívou SR, použité efektívne, hospodárne a účelne pre plnenie cieľov v hlavnej činnosti Fakulty manažmentu PU.

Potvrdzujem, že tento výdavok, ak je zo štátnej dotácie pridelenej Fakulte manažmentu vedeckou grantovou agentúrou, sa týka výlučne členov riešiteľského kolektívu, a podieľa sa na plnení vedeckých cieľov projektu aj obsahu grantového projektu, za čo plne zodpovedám.

.............................................................................................................................

.............................................................................................................................

**Som si vedomý/á následkov plynúcich z nepravdivých údajov uvedených v čestnom vyhlásení.**

V Prešove.............................. ............................................

 Meno a podpis